# Smernica č. 32/2021 o organizácii regionálneho úradu školskej správy

Gestorský útvar: sekcia financovania regionálneho školstva 2021 /17319:1-A2301

tel.: 02/59374 406

Minister školstva, vedy, výskumu a športu Slovenskej republiky podľa § 9a ods. 16 zákona č. 596/2003 Z. z. o štátnej správe v školstve a školskej samospráve a o zmene a doplnení niektorých zákonov v znení zákona č. 271/2021 Z. z. vydáva túto smernicu:

**Čl. 1**

**Vnútorná organizácia regionálneho úradu školskej správy**

(1) Regionálny úrad školskej správy (ďalej len „regionálny úrad“) sa člení na

a) sekretariát riaditeľa,

b) osobný úrad,

c) odbor metodiky,

d) odbor ekonomiky.

(2) Súčasťou vnútornej organizácie regionálneho úradu je pracovisko regionálneho úradu mimo sídla regionálneho úradu, ak je zriadené.

(3) Organizačná schéma regionálneho úradu je uvedená v prílohe č. 1.

(4) Vzorový organizačný poriadok regionálneho úradu je uvedený v prílohe č. 2.

**Čl. 2**

**Zásady riadenia regionálneho úradu**

1. Regionálny úrad riadi a za jeho činnosť zodpovedá riaditeľ regionálneho úradu (ďalej len „riaditeľ“).Riaditeľ plní aj funkciu generálneho tajomníka služobného úradu.
2. Osobný úrad riadi a za jeho činnosť zodpovedá vedúci osobného úradu.
3. Odbor riadi a za jeho činnosť zodpovedá vedúci odboru.
4. Riaditeľa v čase jeho neprítomnosti zastupuje ním poverený štátny zamestnanec v rozsahu vymedzenom v písomnom poverení.

**Čl. 3**

**Poradné orgány**

1. Poradnými orgánmi riaditeľa sú
2. škodová komisia,
3. inventarizačná komisia,
4. vyraďovacia komisia,
5. komisia bezpečnosti a ochrany zdravia pri práci.
6. Ak je to potrebné, riaditeľ si môže zriadiť aj ďalšie poradné orgány.

**Čl. 4**

**Vnútorné akty riadenia regionálneho úradu**

(1) Vnútorné akty riadenia regionálneho úradu sú

a) štatút,

b) organizačný poriadok,

c) služobný poriadok,

d) pracovný poriadok,

e) služobné predpisy,

f) smernice,

g) rozhodnutia generálneho tajomníka služobného úradu,

h) pokyny,

i) metodické usmernenia.

(2) Vnútorné akty riadenia uvedené v odseku 1 sú záväzné pre všetkých zamestnancov regionálneho úradu, ktorí

a) vykonávajú štátnu službu v regionálnom úrade,

b) majú s úradom uzatvorený pracovný pomer,

c) vykonávajú práce na základe dohôd o prácach vykonaných mimo pracovného pomeru.

**Čl. 5**

**Účinnosť**

Táto smernica nadobúda účinnosť 1. januára 2022.

**minister**

## **Zoznam príloh**

Prílohy:

1. Organizačná schéma regionálneho úradu školskej správy
2. Vzorový organizačný poriadok regionálneho úradu školskej správy