**VZOROVÝ ORGANIZAČNÝ PORIADOK**

**REGIONÁLNEHO ÚRADU ŠKOLSKEJ SPRÁVY**

REGIONÁLNY ÚRAD ŠKOLSKEJ SPRÁVY ......

adresa:

číslo:

ORGANIZAČNÝ PORIADOK

REGIONÁLNEHO ÚRADU ŠKOLSKEJ SPRÁVY ....

.......... 1. január 2022

Riaditeľ Regionálneho úradu školskej správy ... podľa čl. ... štatútu Regionálneho úradu školskej správy ... vydáva tento organizačný poriadok:

Čl. 1

Základné ustanovenia

Organizačný poriadok upravuje

1. vnútorné organizačné členenie regionálneho úradu školskej správy (ďalej len „regionálny úrad“),
2. rozsah oprávnení a zodpovednosť riaditeľa regionálneho úradu, vedúceho osobného úradu, vedúceho odboru metodiky a vedúceho odboru ekonomiky regionálneho úradu (ďalej len „vedúci zamestnanec“),
3. pôsobnosť a vzájomné vzťahy organizačných útvarov regionálneho úradu.

Čl. 2

Zásady riadenia regionálneho úradu

1. Vedúci zamestnanec riadi a zodpovedá za činnosť a plnenie úloh ním riadeného organizačného útvaru v rozsahu jeho pôsobnosti.
2. Vedúci zamestnanec zodpovedá za vecnú správnosť predkladaných materiálov a dokumentov vypracovaných ním riadeným organizačným útvarom.
3. Vedúci zamestnanec zodpovedá za hospodárne, efektívne, účinné a účelné použitie verejných prostriedkov a za užívanie majetku štátu a nakladanie s ním v rozsahu pôsobnosti príslušného organizačného útvaru.
4. Vedúci zamestnanci a organizačné útvary navzájom spolupracujú, poskytujú si vzájomnú súčinnosť, informácie, údaje, stanoviská, pripomienky.
5. Vedúci zamestnanci priamo riadeným zamestnancom schvaľujú
6. služobné cesty alebo pracovné cesty,
7. dovolenky,
8. prácu nadčas,
9. vstup na pracovisko v dňoch pracovného voľna a pracovného pokoja.
10. Vedúceho zamestnanca v čase jeho neprítomnosti zastupuje ním poverený štátny zamestnanec v rozsahu vymedzenom v písomnom poverení.

Čl. 3

Riaditeľ

1. Riaditeľ je štatutárnym orgánom regionálneho úradu zodpovedá za jeho činnosť a kontrolu v oblasti plnenia úloh, zastupuje a koná v jeho mene navonok.
2. Riaditeľ najmä
3. vydáva rozhodnutia regionálneho úradu v správnom konaní,
4. určuje organizačný útvar, ktorý koná vo veci, ak je vecne príslušných viac organizačných útvarov,
5. zabezpečuje podmienky na odborné riadenie, metodické usmerňovanie a kontrolu výkonu štátnej správy v pôsobnosti regionálneho úradu,
6. koná za regionálny úrad pred súdmi a orgánmi činnými v trestnom konaní, ak tým písomne nepoverí iného štátneho zamestnanca alebo zamestnanca regionálneho úradu (ďalej len „zamestnanec“) alebo ak nesplnomocní inú osobu,
7. zodpovedá za hospodárne, efektívne, účelné a účinné použitie finančných prostriedkov v rozpočte regionálneho úradu, za hospodárne využívanie majetku štátu v správe regionálneho úradu pri jeho spravovaní a nakladaní s ním,
8. vykonáva právne úkony nakladania s finančnými prostriedkami v rozpočte regionálneho úradu,
9. koná za regionálny úrad vo veciach štátnozamestnaneckých vzťahov,
10. zodpovedá za konanie vo veciach majetkového priznania štátnych zamestnancov regionálneho úradu,
11. koná za regionálny úrad vo veciach pracovnoprávnych vzťahov,
12. vydáva vnútorné akty riadenia regionálneho úradu,
13. koordinuje činnosť organizačných útvarov regionálneho úradu,
14. zabezpečuje dodržiavanie predpisov na ochranu zdravia a bezpečnosti pri práci a ochrany pred požiarmi,
15. zabezpečuje sprístupňovanie informácií podľa zákona č. 211/2000 Z. z. o slobodnom prístupe k informáciám a o zmene a doplnení niektorých zákonov (zákon o slobode informácií) v znení neskorších predpisov (ďalej len „zákon č. 211/2000 Z. z.“),
16. zabezpečuje vybavovanie petícií,
17. vydáva poverenia na výkon kontroly,
18. zriaďuje pracoviská regionálneho úradu mimo sídla regionálneho úradu,
19. zriaďuje svoje poradné orgány a vymenúva a odvoláva ich členov.

Čl. 4

Sekretariát riaditeľa

Sekretariát riaditeľa

1. zabezpečuje organizačné a administratívne úlohy pre riaditeľa,
2. koordinuje organizačné útvary pri sprístupňovaní informácií a vedie centrálnu evidenciu sprístupnených informácii podľa zákona č. 211/2000 Z. z.,
3. vedie evidenciu vnútorných aktov riadenia a evidenciu zriaďovacích listín škôl a školských zariadení v zriaďovateľskej pôsobnosti regionálneho úradu, evidenciu poradných orgánov a zodpovedá za ich aktualizáciu,
4. vedie evidenciu poverení na výkon kontroly, poverení na zastupovanie a plnomocenstiev,
5. vedie evidenciu zmlúv a zabezpečuje zverejňovanie zmlúv v Centrálnom registri zmlúv,
6. eviduje a vydáva stravné lístky alebo stravovacie poukážky, hmotne zodpovedá za ich výdaj a spracúva podklady pre likvidáciu úhrad za stravovanie,
7. eviduje žiadanky na prepravu motorovým vozidlom,
8. plní úlohy v oblasti autoprevádzky, kontroluje vozové knihy, počet najazdených kilometrov, spotrebu palív, zabezpečuje povinné kontroly technického stavu motorových vozidiel,
9. zabezpečuje správu registratúry a evidenciu záznamov a spisov, zodpovedá za ich uloženie a zabezpečuje riadne vyraďovanie registratúry regionálneho úradu a odovzdanie archívnych dokumentov na trvalé uloženie do príslušného štátneho archívu,
10. plní úlohy podateľne a zabezpečuje služby v styku s poštovým úradom.

Čl. 5

Osobný úrad

Osobný úrad

1. zabezpečuje plnenie úloh a činností, ktoré vyplývajú zo štátnozamestnaneckých vzťahov, pracovnoprávnych vzťahov a medzinárodnej spolupráce v oblasti pôsobnosti regionálneho úradu,
2. vedie osobné spisy zamestnancov, evidenciu dokladov o pracovnej neschopnosti a žiadostí o ošetrovné, evidenciu dohôd o prácach vykonávaných mimo pracovného pomeru,
3. zodpovedá za čerpanie finančných prostriedkov súvisiacich s mzdovými nákladmi a ostatnými osobnými nákladmi a vzdelávaním zamestnancov, a za dodržiavanie určeného počtu funkčných miest, vyhotovuje štatistické výkazy v oblasti zamestnanosti,
4. vypracúva návrhy vnútorných aktov riadenia vo veci štátnozamestnaneckých vzťahov a pracovnoprávnych vzťahov,
5. plní za regionálny úrad úlohy súvisiace s obsadzovaním voľných štátnozamestnaneckých miest a voľných pracovných miest v regionálnom úrade,
6. spracúva mzdovú agendu zamestnancov,
7. zabezpečuje úlohy súvisiace so vzdelávaním zamestnancov,
8. spolupracuje s riaditeľmi škôl a školských zariadení v oblasti personálneho zabezpečenia škôl a školských zariadení  v územnej pôsobnosti regionálneho úradu,
9. zverejňuje informácie o voľných pracovných miestach v školách a školských zariadeniach v územnej pôsobnosti regionálneho úradu, osobitne informácie o voľných pracovných miestach pedagogických zamestnancov a odborných zamestnancov,
10. poskytuje odbornú poradenskú činnosť v oblasti plnenia kvalifikačných predpokladov na výkon pracovnej činnosti pedagogického zamestnanca a na výkon pracovnej činnosti odborného zamestnanca v školách a školských zariadeniach v územnej pôsobnosti regionálneho úradu,
11. zabezpečuje výberové konania na obsadenie miest riaditeľov škôl a riaditeľov školských zariadení v zriaďovateľskej pôsobnosti regionálneho úradu a pripravuje podklady súvisiace s vymenúvaním a odvolávaním riaditeľov škôl a riaditeľov školských zariadení v zriaďovateľskej pôsobnosti regionálneho úradu,
12. vypracúva návrh kritérií na priznanie osobného príplatku a odmeny riaditeľom škôl a školských zariadení v zriaďovateľskej pôsobnosti regionálneho úradu,
13. vypracúva pracovné zmluvy a oznámenia o výške a zložení funkčného platu riaditeľom škôl a školských zariadení v zriaďovateľskej pôsobnosti regionálneho úradu a pripravuje a predkladá návrhy na priznanie odmien riaditeľom týchto škôl a školských zariadení,
14. vedie personálnu agendu riaditeľov škôl a školských zariadení v zriaďovateľskej pôsobnosti regionálneho úradu,
15. zabezpečuje personálne úlohy súvisiace so zriadením a zrušovaním škôl a školských zariadení v zriaďovateľskej pôsobnosti regionálneho úradu,
16. zabezpečuje agendu preukazovania bezúhonnosti pedagogických zamestnancov a odborných zamestnancov škôl a školských zariadení v územnej pôsobnosti regionálneho úradu,
17. poskytuje právne poradenstvo školám a školským zariadeniam v zriaďovateľskej pôsobnosti regionálneho úradu,
18. zodpovedá za dodržiavanie úloh regionálneho úradu, ktoré súvisia s ochranou osobných údajov,
19. zabezpečuje plnenie povinností regionálneho úradu v oblasti bezpečnosti a ochrany zdravia pri práci, požiarnej ochrany a civilnej ochrany,
20. vypracúva ročný plán úloh regionálneho úradu a plán kontrolnej činnosti, sleduje jeho plnenie a plnenie opatrení prijatých na odstránenie kontrolou zistených nedostatkov,
21. zúčastňuje sa na príprave podkladov a na kontrole podkladov k schváleniu nájomných zmlúv a iných zmluvných vzťahov škôl a školských zariadení v zriaďovateľskej pôsobnosti regionálneho úradu,
22. vykonáva finančnú kontrolu na mieste v školách a školských zariadenia v zriaďovateľskej pôsobnosti regionálneho úradu na úseku hospodárenia s finančnými prostriedkami pridelenými zo štátneho rozpočtu, všeobecného rozpočtu Európskej únie, s materiálnymi hodnotami a majetkom, ktorý má v správe, kontroluje efektívnosť a účelnosť ich využitia,
23. vykonáva finančnú kontrolu na mieste v oblasti finančných prostriedkov poskytnutých zo štátneho rozpočtu u zriaďovateľov, ktorými sú obec, štátom uznaná cirkev alebo náboženská spoločnosť, iná právnická osoba alebo fyzická osoba, a v školách a školských zariadeniach týchto zriaďovateľov vo svojej územnej pôsobnosti,
24. zabezpečuje úlohy súvisiace so škodami spôsobenými zamestnancami, vedie knihu škôd,
25. metodicky usmerňuje školy a školské zariadenia v územnej pôsobnosti regionálneho úradu pri odškodňovaní pracovných úrazov a školských úrazov, spracúva analýzy vývoja školskej úrazovosti,
26. prejednáva priestupky a správne delikty podľa zákona č. 596/2003 Z. z. o štátnej správe v školstve a školskej samospráve a o zmene a doplnení niektorých zákonov v znení neskorších predpisov (ďalej len „zákon č. 596/2003 Z. z.“), zákona č. 597/2003 Z. z. o financovaní základných škôl, stredných škôl a školských zariadení v znení neskorších predpisov, zákona č. 1/2014 Z. z. o organizovaní verejných športových podujatí a o zmene a doplnení niektorých zákonov v znení neskorších predpisov a zákona č. 440/2015 Z. z. o športe a o zmene a doplnení niektorých zákonov v znení neskorších predpisov a ďalších predpisov, ktoré upravujú priestupky a správne delikty na úseku školstva, mládeže, telesnej kultúry a športu a oznamuje Ministerstvu školstva, vedy, výskumu a športu Slovenskej republiky (ďalej len „ministerstvo školstva“) dátum, kedy rozhodnutie o správnom delikte a rozhodnutie o priestupku nadobudlo právoplatnosť,
27. organizačne a materiálno-technicky zabezpečuje správne konanie súvisiace s výkonom kontroly a ukladaním pokút,
28. prijíma, eviduje a vedie centrálnu evidenciu sťažností podaných regionálnemu úradu, zabezpečuje a kontroluje ich vybavenie, vrátane plnenia opatrení prijatých na odstránenie nedostatkov; prešetruje sťažnosti a petície a vykonáva následnú kontrolu prijatých opatrení v školách a školských zariadeniach v zriaďovateľskej pôsobnosti regionálneho úradu,
29. zabezpečuje správu a aktualizáciu webového sídla regionálneho úradu a zverejňovanie informácií na webovom sídle regionálneho úradu,
30. zabezpečuje prevádzku a správu počítačovej siete, serverov a ostatnej výpočtovej techniky, ochranu údajov a programového vybavenia bezpečnými antivírovými programami a plnenie úloh vyplývajúcich z technicko-bezpečnostných opatrení podľa všeobecného nariadenia o ochrane údajov.

Čl. 6

Odbor metodiky

Odbor metodiky

1. vydáva organizačné pokyny pre zriaďovateľov a riaditeľov škôl a školských zariadení v územnej pôsobnosti regionálneho úradu,
2. spolupracuje
   1. vo veciach výchovy a vzdelávania s obcami, školskými úradmi, samosprávnymi krajmi, orgánmi školskej samosprávy, inými štátnymi orgánmi, inými právnickými osobami a fyzickými osobami a
   2. v oblasti metodiky riadenia výchovy a vzdelávania s priamo riadenými organizáciami ministerstva školstva,
3. poskytuje odbornú poradenskú činnosť v oblasti
4. organizácie výchovy a vzdelávania,
5. školského stravovania,
6. informatiky,
7. práce s deťmi a mládežou a záujmového vzdelávania,
8. rozvoja telesnej výchovy a športu,
9. poskytuje metodicko-konzultačné činnosti pre pedagogických zamestnancov a odborných zamestnancov škôl a školských zariadení v územnej pôsobnosti regionálneho úradu,
10. spracúva podklady na morálne oceňovanie pedagogických zamestnancov, odborných zamestnancov a nepedagogických zamestnancov a žiakov,
11. vypracúva návrh rozhodnutia o potvrdení obce ako školského úradu,
12. metodicky riadi školské úrady v územnej pôsobnosti regionálneho úradu,
13. vypracúva koncepcie a programy rozvoja kraja na úseku školstva v súčinnosti so samosprávnym krajom,
14. zúčastňuje sa na koordinácii odborného vzdelávania a prípravy pre trh práce na úrovni samosprávneho kraja,
15. kontroluje dodržiavanie právnych predpisov v oblasti školstva, výchovy a vzdelávania a v oblasti školského stravovania, okrem kontroly, ktorú vykonáva Štátna školská inšpekcia, vrátane prípravy návrhov opatrení v oblasti riadiacej činnosti z vedúcich pedagogických a odborných zamestnancov škôl a školských zariadení,
16. vykonáva štátnu správu v prvom stupni vo veci
17. určenia spoločného školského obvodu základnej školy, ak je ohrozené plnenie povinnej školskej dochádzky na území obce z dôvodu, že sa dohoda o spoločnom školskom obvode neuzatvorila, alebo z dôvodu, že dohoda bola uzatvorená bez zohľadnenia skutočnosti podľa § 8 ods. 1 zákona č. 596/2003 Z. z.,
18. návrhu počtu tried prvého ročníka v stredných školách pre žiakov so špeciálnymi výchovno-vzdelávacími potrebami vrátane odborných učilíšť a praktických škôl a v študijných odboroch, v ktorých sa výchova a vzdelávanie uskutočňuje v cudzom jazyku na základe medzinárodnej dohody pre prijímacie konanie,
19. uznania dokladu o vzdelaní, ktorým je vysvedčenie o maturitnej skúške a vysvedčenie o záverečnej skúške, vydaného školou zriadenou iným štátom na území Slovenskej republiky so súhlasom zastupiteľského úradu iného štátu alebo uznanou strednou školou v inom členskom štáte alebo v treťom štáte na účely pokračovania v štúdiu po porovnaní obsahu a rozsahu absolvovaného vzdelávania žiadateľa s obsahom a rozsahom vzdelávania, ktorý sa podľa štátneho vzdelávacieho programu vyžaduje v Slovenskej republike,
20. uznania dokladu o vzdelaní, ktorým je vysvedčenie s doložkou, vydaného základnou školou v inom členskom štáte alebo v treťom štáte na účely pokračovania v štúdiu po porovnaní obsahu a rozsahu absolvovaného vzdelávania žiadateľa s obsahom a rozsahom vzdelávania, ktorý sa podľa štátneho vzdelávacieho programu vyžaduje v Slovenskej republike,
21. vykonáva v druhom stupni štátnu správu vo veci,
22. v ktorej v prvom stupni rozhoduje obec,
23. v ktorej v prvom stupni rozhoduje riaditeľ školy alebo riaditeľ školského zariadenia v zriaďovateľskej pôsobnosti regionálneho úradu,
24. v ktorej v prvom stupni rozhoduje riaditeľ základnej školy zriadenej obcou, ktorá nie je školským úradom,
25. ohrozovania výchovy a vzdelávania maloletého žiaka alebo zanedbávania starostlivosti o povinnú školskú dochádzku žiaka, v ktorých v prvom stupni rozhodla obec,
26. vypracúva návrh rozpisu počtu žiakov určeného ministerstvom školstva pre jednotlivé gymnáziá s osemročným vzdelávacím programom v územnej pôsobnosti regionálneho úradu a po prerokovaní s príslušným zriaďovateľom ho predkladá ministerstvu školstva na schválenie a bezodkladne návrh zverejňuje na webovom sídle regionálneho úradu,
27. určuje spádovú školu pre žiakov, ktorí nemajú trvalý pobyt a plnia povinnú školskú dochádzku,
28. určuje materskú školu, v ktorej bude plniť povinné predprimárne vzdelávanie dieťa podľa § 59a ods. 4 zákona č. 245/2008 Z. z. o výchove a vzdelávaní (školský zákon) a o zmene a doplnení niektorých zákonov v znení neskorších predpisov,
29. metodicky usmerňuje výchovu a vzdelávanie detí so zdravotným znevýhodnením a žiakov so zdravotným znevýhodnením v školách a školských zariadeniach v územnej pôsobnosti regionálneho úradu,
30. metodicky usmerňuje v oblasti experimentálneho overovania,
31. organizačne a finančne zabezpečuje v spolupráci s orgánmi územnej samosprávy jazykové kurzy detí cudzincov s povoleným pobytom na území Slovenskej republiky,
32. vymenúva predsedov skúšobných komisií pre záverečné skúšky, maturitné skúšky, absolventské skúšky a štátne jazykové skúšky,
33. sumarizuje vo vzťahu k školám v územnej pôsobnosti regionálneho úradu informácie o priebehu a realizácii maturitnej skúšky, vykonáva zber a spracúva štatistické údaje o počte žiakov konajúcich maturitnú skúšku,
34. zverejňuje zoznamy voľných miest v stredných školách v zriaďovateľskej pôsobnosti regionálneho úradu v členení podľa jednotlivých termínov prijímacieho konania v príslušnom školskom roku; určuje po prerokovaní s príslušnými riaditeľmi stredných škôl a samosprávnym krajom a zverejňuje zoznam škôl, v ktorých budú žiaci neprijatí na štúdium v strednej škole plniť povinnú školskú dochádzku,
35. prijíma prihlášky do programu vzdelávania na získanie nižšieho stredného vzdelania,
36. určuje základné školy, ktoré budú organizovať program vzdelávania na získanie nižšieho stredného vzdelania, termín konania písomného testu, ktorým bude uchádzač prijatý do programu na získanie nižšieho stredného vzdelania a termín konania komisionálnej skúšky na získanie nižšieho stredného vzdelania,
37. kontroluje a hodnotí realizáciu rozvojových projektov vyhlásených ministerstvom školstva pre školy a školské zariadenia v územnej pôsobnosti regionálneho úradu,
38. predkladá územnej školskej rade na vyjadrenie podklady ustanovené zákonom,
39. podieľa sa na zabezpečení plnenia úloh vyplývajúcich z vládneho programu starostlivosti o deti a mládež, boja proti negatívnym javom (kriminalita, drogové závislosti, xenofóbia, rasizmus, záškoláctvo) škôl a školských zariadení,
40. podieľa sa na organizovaní využívania voľného času, rozvoja záujmových činností mládeže,
41. zabezpečuje realizáciu projektov realizovaných v školách v zriaďovateľskej pôsobnosti regionálneho úradu ,
42. organizuje, koordinuje okresné a krajské kolá súťaží detí a žiakov škôl a školských zariadení v územnej pôsobnosti regionálneho úradu a predmetové olympiády detí a žiakov škôl a školských zariadení v územnej pôsobnosti regionálneho úradu, uzatvára zmluvy s organizátorom súťaže alebo predmetovej olympiády, uskutočňuje základnú finančnú kontrolu pred podpisom zmluvy, vykonáva kontrolu dokladov k vyúčtovaniu nákladov za jednotlivé súťaže žiakov a zabezpečuje ich základnú finančnú kontrolu,
43. spolupracuje s príslušným regionálnym úradom verejného zdravotníctva vo veciach stravovania detí a žiakov, hygieny a psychohygieny, výchovy a vzdelávania,
44. sleduje vývoj siete škôl a školských zariadení Slovenskej republiky, predkladá návrhy ministerstvu školstva na zaradenie alebo vyradenie školy alebo školského zariadenia a zmenu v sieti škôl a školských zariadení Slovenskej republiky,
45. vyjadruje sa k zaradeniu školy, v ktorej vzdelávanie sa považuje za sústavnú prípravu na povolanie, do siete škôl a školských zariadení Slovenskej republiky vo svojej územnej pôsobnosti, ak nie je zriaďovateľom školy, podľa potrieb na trhu práce,
46. zabezpečuje delegovanie členov do rady školy a rady školského zariadenia v zriaďovateľskej pôsobnosti regionálneho úradu a delegovanie zástupcov na výberové konania na funkciu riaditeľa školy v školách v územnej pôsobnosti regionálneho úradu,
47. vypracúva vyjadrenie k návrhu zriaďovateľa na udelenie čestného názvu škole a školskému zariadeniu a spolu s návrhom a stanoviskom zriaďovateľa ho predkladá ministerstvu školstva,
48. podáva komisii pre udeľovanie a odnímanie čestných názvov školám a školským zariadeniam podnet na odňatie čestného názvu škole a školskému zriadeniu spolu s odôvodnením,
49. vykonáva kontrolu vo veci zabezpečovania činností a úloh obcí a samosprávnych krajov v oblasti školstva, mládeže a telesnej kultúry,
50. spracúva údaje v centrálnom registri škôl a školských zariadení, elokovaných pracovísk a zriaďovateľov za
    1. školy a školské zariadenia, ktorých je regionálny úrad zriaďovateľom, a
    2. zriaďovateľov, ktorým to ich technické podmienky neumožňujú,
51. koordinuje zber údajov na účely rozdeľovania a poukazovania výnosu dane z príjmov obciam, vykonáva kontrolu údajov a preberanie rezortných štatistických výkazov,
52. vykonáva kontrolu údajov poskytnutých obcou na účely rozdeľovania a poukazovania výnosu dane z príjmov obciam
53. zabezpečuje súhrnné údaje a kontrolu správnosti údajov poskytovaných obcami a samosprávnymi krajmi, ktoré sa týkajú vykazovania a hodnotenia rozhodovacej činnosti v oblasti preneseného výkonu štátnej správy a iných rozhodujúcich činností súvisiacich so zabezpečovaním preneseného výkonu štátnej správy,
54. spracúva žiadosti zriaďovateľov o pridelenie finančných prostriedkov na osobné náklady asistentov učiteľa pre žiakov so zdravotným znevýhodnením.

Čl. 7

Odbor ekonomiky

Odbor ekonomiky

1. zabezpečuje vo vzťahu k školám a školským zariadeniam v územnej pôsobnosti regionálneho úradu koordinačnú činnosť a metodickú činnosť na úseku rozpočtovania a ekonomických činností,
2. riadi prípravu a vypracovanie viacročného rozpočtu v programovej štruktúre, ekonomickej a funkčnej klasifikácii podľa pokynov ministerstva školstva,
3. spracúva a kontroluje údaje potrebné na účely rozpočtovania, financovania, rozhodovania, riadiacej a kontrolnej činnosti podľa zákona č. 597/2003 Z. z. o financovaní škôl a školských zariadení v znení neskorších predpisov v lehotách určených ministerstvom školstva,
4. vypracúva ekonomické analýzy a zabezpečuje ekonomické úlohy súvisiace so zriadením a zrušením škôl a školských zariadení v zriaďovateľskej pôsobnosti regionálneho úradu,
5. vyjadruje sa pri žiadosti o zaradenie školy alebo školského zariadenia do siete škôl a školských zariadení Slovenskej republiky k požiadavkám podľa § 16 ods. 7 zákona č. 596/2003 Z. z., ak ide o školy, v ktorých vzdelávanie sa považuje za sústavnú prípravu na povolanie, ak nie je zriaďovateľom,
6. vyjadruje sa k žiadosti na vyradenie zo siete škôl a školských zariadení Slovenskej republiky, ak je navrhovateľom orgán územnej samosprávy,
7. vykonáva rozpis rozpočtu škôl a školských zariadení v zriaďovateľskej pôsobnosti regionálneho úradu v informačných systémoch ministerstva školstva a Ministerstva financií Slovenskej republiky, sleduje a analyzuje čerpanie rozpočtu, prijíma opatrenia na dodržiavanie záväzných limitov a vykonáva úpravy rozpočtu,
8. prijíma a vyhodnocuje požiadavky škôl a školských zariadení v zriaďovateľskej pôsobnosti regionálneho úradu a zriaďovateľov v územnej pôsobnosti regionálneho úradu na opravy, údržbu, materiálno-technické vybavenie, priestorové zabezpečenie, investície a riešenie havarijných situácií, vedie a aktualizuje databázu žiadostí v informačnom systéme eduZoznam,
9. spolupracuje so štatutárnymi orgánmi škôl a školských zariadení v zriaďovateľskej pôsobnosti regionálneho úradu pri príprave a uskutočňovaní investičnej činnosti,
10. spracúva, kontroluje, odsúhlasuje a sumarizuje údaje v rozpočtovom informačnom systéme nefinančné ukazovatele – modul Mzdy týkajúce sa vykazovania zamestnanosti a čerpania miezd za školy a školské zariadenia v zriaďovateľskej pôsobnosti regionálneho úradu,
11. spracúva, kontroluje, odsúhlasuje a sumarizuje štvrťročne štatistický výkaz o práci v školstve Škol (MŠVVŠ SR) 1-04 za školy a školské zariadenia v zriaďovateľskej pôsobnosti regionálneho úradu a za zriaďovateľov v územnej pôsobnosti regionálneho úradu,
12. kontroluje účtovné závierky, finančné a účtovné výkazy škôl a školských zariadení v zriaďovateľskej pôsobnosti regionálneho úradu a potvrdzuje ich správnosť,
13. vypracúva súhrnnú správu o hospodárení za školy a školské zariadenia v zriaďovateľskej pôsobnosti regionálneho úradu a súhrnnú správu o hospodárení za zriaďovateľov v územnej pôsobnosti regionálneho úradu,
14. metodicky usmerňuje školy a školské zariadenia v zriaďovateľskej pôsobnosti regionálneho úradu vo veciach správy majetku,
15. metodicky usmerňuje zriaďovateľov v územnej pôsobnosti regionálneho úradu v oblasti financovania škôl a školských zariadení,
16. oznamuje zriaďovateľom v územnej pôsobnosti regionálneho úradu výšku a zmeny ich rozpočtu a ich konečný upravený rozpočet,
17. poskytuje finančné prostriedky školským úradom, obciam, samosprávnym krajom, cirkevným zriaďovateľom, právnickým a fyzickým osobám, ktorí sú zriaďovateľmi škôl,
18. finančne zabezpečuje okresné a krajské kolá súťaží a predmetových olympiád detí a žiakov škôl a školských zariadení a celoslovenské kolá súťaží detí a žiakov škôl a školských zariadení organizovaných na území kraja okrem celoslovenských kôl súťaží zabezpečovaných ministerstvom školstva,
19. overuje správnosť údajov o počte detí alebo žiakov a ďalších údajov potrebných na rozpis finančných prostriedkov poskytovaných ministerstvu školstva zriaďovateľmi škôl, školami alebo školskými zariadeniami,
20. spracúva a predkladá ministerstvu školstva podklady zriaďovateľov na úhradu a zúčtovanie
    1. príspevku na dopravu,
    2. príspevku na kurz pohybových aktivít v prírode,
    3. príspevku na školu v prírode,
    4. príspevku na záujmové vzdelávanie,
    5. príspevku na špecifiká,
    6. príspevku na výchovu a vzdelávanie detí materských škôl,
    7. príspevku školám, v ktorých sa vzdelávanie považuje za sústavnú prípravu na povolanie, na zakúpenie schválených učebníc, schválených učebných textov, schválených pracovných zošitov, odporúčaných učebníc a odporúčaných pracovných zošitov,
    8. príspevku na vzdelávanie žiakov zo sociálne znevýhodneného prostredia,
    9. finančných prostriedkov na mimoriadne výsledky žiakov,
    10. finančných prostriedkov na odchodné,
    11. finančných prostriedkov na vakcíny proti chrípke a vakcíny proti hepatitíde typu A a B,
    12. finančných prostriedkov na rozvojové projekty vyhlasované ministerstvom školstva a iné projekty,
21. poskytuje finančné prostriedky na osobné náklady asistentov učiteľa pre žiakov so zdravotným znevýhodnením a vykonáva zúčtovanie takto pridelených finančných prostriedkov,
22. spracúva žiadosti zriaďovateľov škôl a školských zariadení v územnej pôsobnosti regionálneho úradu na poskytnutie príspevku na rekreáciu a predkladá ich ministerstvu školstva; poskytuje finančné prostriedky na poskytnutie príspevku na rekreáciu a vykonáva zúčtovanie,
23. predkladá žiadosti zriaďovateľov na dofinancovanie osobných nákladov a prevádzkových nákladov v rámci dohodovacieho konania ministerstvu školstva,
24. vykonáva zúčtovanie poskytnutých dotácií a transferov vrátane transferov na prenesený výkon štátnej správy na úseku školstva,
25. spracováva konsolidovanú účtovnú závierku za školy a školské zariadenia v zriaďovateľskej pôsobnosti regionálneho úradu, zodpovedá za včasné a správne predloženie konsolidačných balíkov a odsúhlasovacích formulárov do centrálneho konsolidačného systému,
26. vykonáva rozpis rozpočtu regionálneho úradu v informačných systémoch ministerstva školstva a Ministerstva financií Slovenskej republiky, sleduje a analyzuje čerpanie rozpočtu, prijíma opatrenia na dodržiavanie záväzných limitov a vykonáva úpravy rozpočtu za regionálny úrad,
27. vytvára a aktualizuje účtovný rozvrh regionálneho úradu, riadi obeh účtovných dokladov a vykonáva ich kontrolu,
28. vedie za regionálny úrad evidenciu faktúr, pohľadávok a záväzkov,
29. zabezpečuje správu pohľadávok vzniknutých z uložených pokút a trov konania vrátane účtovania úhrad,
30. vykonáva za regionálny úrad hotovostný platobný styk a bezhotovostný platobný styk s bankou a štátnou pokladnicou a zabezpečuje pokladničnú službu,
31. spracúva, kontroluje, odsúhlasuje a sumarizuje údaje v rozpočtovom informačnom systéme nefinančné ukazovatele – modul Mzdy týkajúce sa vykazovania zamestnanosti a čerpania miezd za zamestnancov,
32. zostavuje účtovnú závierku regionálneho úradu, vykonáva sumarizáciu výstupov z účtovníctva, sumarizáciu výkazníctva a predkladá ich ministerstvu školstva a iným organizáciám,
33. spracováva konsolidovanú účtovnú závierku regionálneho úradu, zodpovedá za včasné a správne predloženie konsolidačných balíkov a odsúhlasovacích formulárov do centrálneho konsolidačného systému; poskytuje podklady a spolupracuje pri výkone konsolidácie a auditu konsolidovanej účtovnej závierky,
34. zabezpečuje pre regionálny úrad verejné obstarávanie tovarov, služieb a verejných prác, zadávanie zákaziek prostredníctvom elektronického trhoviska, vyhotovuje objednávky,
35. zabezpečuje správu majetku štátu v správe regionálneho úradu, vykonáva jeho evidenciu, vkladá údaje do centrálnej evidencie majetku, pripravuje podklady pre inventarizáciu majetku a zabezpečuje proces s jeho nakladaním,
36. zabezpečuje materiálno-technické vybavenie a skladové hospodárstvo regionálneho úradu, údržbu a drobné opravy a úlohy v oblasti energetického hospodárstva.

Čl. 8

Záverečné ustanovenie

Tento organizačný poriadok možno meniť a dopĺňať dodatkom.

Čl. 9

Účinnosť

Tento organizačný poriadok nadobúda účinnosť 1. januára 2022.

riaditeľ